Imtella' Mejju 10, 2021 - Aġġornata 10 Ta' Mejju, 2021 10:11am Raġel spara fuq sitt persuni u qatilhom waqt li kienu qed jiċċelebraw festin ta' għelqu snin membru tal-familja. Il-każ seħħ ilbieraħ f'Colorado Springs, fl-Istati Uniti. Preżenti għal dan il-massakru kien hemm għadd ta' tfal, iżda ħadd minnhom ma ntlaqat mit-tiri. It-tfal instabu mill-Pulizija jibku fit-trailer fejn kien qed iseħħ il-festin, imdawrin bil-katavri tal-familjari tagħhom. L-aggressur, li ġie rrappurtat li huwa l-għarus ta' waħda mill-vittmi, qatel lilu nnifsu wara li wettaq l-attakk. Il-mottiv għal dan l-attakk għadu ma ġiex stabbilit, u f'dan l-istadju lanqas ma ġew identifikati l-vittmi u l-aggressur.